hotchpotch/miracl-hf-unified huggingface dataset:
హైదరాబాద్ పబ్లిక్ స్కూల్
ది హైదరాబాద్ పబ్లిక్ స్కూల్ హైదరాబాద్లో ఒక పేరెన్నికగల విద్యాసంస్థ. ఈ సంస్థకు 90 సంవత్సరాల ఘన చరిత్ర ఉంది. దేశంలోని 20 ప్రసిద్ధ పాఠశాలల్లో బేగంపేటలోని హైదరాబాద్ పబ్లిక్ స్కూల్ ఒకటని ప్రఖ్యాత "వరల్డ్ మ్యాగజైన్" గుర్తించింది. 140 ఎకరాల సువిశాల ప్రాంగణం, పెద్ద క్రీడా మైదానం, ఎటు చూసినా పచ్చదనం, అత్యాధునిక వసతులతో కూడి ఉంది ఈ విద్యాసంస్థ. ఈ సంస్థలో చదివిన ఎందరో విద్యార్థులు అత్యున్నత స్థానములలో స్థిరపడ్డారు. మన రాష్ట్రంలో ఈ విద్యాసంస్థకు కడపలో శాఖా సంస్థ ఉంది. 2014 ఫిబ్రవరి 4 న ఈ సంస్థ పూర్వ విద్యార్థి సత్య నాదెళ్ల ప్రముఖ సంస్థ మైక్రోసాఫ్ట్ సంస్థ మూడవ ముఖ్య కార్య నిర్వహణ అధికారిగా నియమింపబడిన సందర్భంగా ఈ విద్యాసంస్థ పేరు వార్తలలో నిలిచించి. దీని రెండవ ప్రాంగణం రామంతాపూర్లో ఉంది.
ఉన్నత వర్గాల వారి కోసం ముఖ్యంగా నవాబులు, జాగీర్‌దార్లు, బ్రిటిష్ అధికారుల పిల్లల చదువుల కోసం 1923లో ‘జాగీర్‌దార్ స్కూల్’ పేరుతో ప్రారంభమైందీ పాఠశాల. అప్పటి జాగీర్‌దార్లలో ఒకరైనా సర్ వికార్-ఉల్-ఉమా బహుల్‌ఖానగూడ పేరుతో ఉన్న ప్రస్తుత బేగంపేటలో దీర్ఘకాల లీజ్ ప్రాతిపదికన పాఠశాలకు స్థలాన్ని కేటాయించారు. బ్రిటిష్ విద్యావేత్త షాక్రాస్ మొదటి ప్రిన్సిపాల్‌గా... ముగ్గురు విద్యార్థులతో పాఠశాల మొదటి బ్యాచ్ ప్రారంభమైంది.
1950లో ప్రభుత్వం జమిందారీ వ్యవస్థను రద్దు చేయడంతో... అప్పటి వరకు కేవలం ప్రముఖుల పిల్లలకే పరిమితమైన జాగీర్‌దార్ స్కూల్ పబ్లిక్ స్కూల్‌గా రూపాంతరం చెందింది. నాటి భారత రాష్ట్రపతి సర్వేపల్లి రాధాకృష్ణన్ మొదటి అధ్యక్షుడిగా హెచ్‌పీఎస్ సొసైటీ ఏర్పాటైంది. బాలులకు మాత్రమే పరిమితమైన హెచ్‌పీఎస్ 1988 నుంచి బాలికలకు కూడా ప్రవేశాలు కల్పించింది.
ఈ పాఠశాలలో విద్యాభ్యాసం చేసిన ఎందరో నేడు ఉన్నత శిఖరాలను అధిరోహించారు. రాజకీయ నాయకులుగా, సినీతారలుగా, వ్యాపారవేత్తలుగా ఉన్నారు. వారిలో కొందరు.
గాంధీ జ్ఞాన మందిర్
గాంధీ జ్ఞాన మందిర్ హైదరాబాదు నగరంలోని సుల్తాన్ బజారు ప్రాంతంలోని ధ్యాన మందిరం. సమాజంలో తరిగిపోతున్న నైతిక విలువల్ని పెంచడం, జాతీయ సంస్కృతీ సంరక్షణ దీని లక్ష్యాలు.
దీనిని జంటనగరాలకు చెందిన కొందరు సాంఘిక కార్యకర్తలు, నాయకులు కలిసి తిలక్ పార్కులో కొంత భూమిని హైదరాబాద్ పురపాలక సంఘం దగ్గర పొంది 1969 డిసెంబరు 27 వ తేదీన ఖాన్ అబ్దుల్ గఫర్ ఖాన్ గారి చేత శంకుస్థాపన చేయించారు. టోకర్సీలాల్జీ కాపడియా భవన నిర్మాణానికి నడుంకట్టి పి.ఎల్.భండారీ, రామకృష్ణ ధూత్, సత్యనారాయణ గుప్త, బిరధీచంద్ చౌదరి, ఉత్తం చంద్, కమల్ నారాయణ అగ్రవాల్ మొదలగు పెద్దలతోబాటు విరాళాలుగా కొంత ధనం పోగుచేశారు. ఇదికాక బాలాజీ శివనారాయణ అండ్ కంపెనీ ద్వారా పెద్ద మొత్తం విరాళంగా లభించింది. భవన నిర్మాణం పూర్తిచేసి 1974 అక్టోబరు 2వ తేదీన కేంద్రీయ గాంధీ స్మారక నిధి అధ్యక్షులు శ్రీమన్నారాయణ్ గారు ప్రారంభోత్సవం చేశారు.
మందిర్ కార్యక్రమాల నిర్వహణకు ఒక సహయోగీ సంఘం ఏర్పాటు చేయబడింది. ఇక్కడ మహాత్మా గాంధీ చిత్ర ప్రదర్శనం ఏర్పాటు చేయబడింది. ఇక్కడ గాంధీ, వినోబాభావేలకు సంబంధించిన చిత్రాలు ప్రదర్శిస్తుంటారు. ఒక పుస్తక కేంద్రం కూడా ఏర్పాటుచేయబడింది. గాంధీజీ సిద్ధాంతాలు మరియు పలు అధ్యాత్మిక విషయాలపై సభలు, ఉపన్యాసాలు ఇక్కడ జరుగుతుంటాయి.
నిర్భయ్‌ క్షిపణి
నిర్భయ్‌ ఒక దూర పరిధి సబ్‌సోనిక్ క్రూయిజ్ క్షిపణి. దీనిని భారత రక్షణ పరిశోధన అభివృద్ధి సంస్థ అభివృద్ధి చేస్తోంది.
నిర్బయ్ తక్కువ ఖర్చుతో, అన్నికాలాలలో, రహస్యంగా మరియు కచ్చితత్వంతో లక్ష్యాన్ని ఛేదించ గల సబ్‌సోనిక్ క్రూయిజ్ క్షిపణి. దీని పరిధి 1000 కిమీ, బరువు ఒక టన్ను (1000 కి.గ్రా.), పొడవు 6 మీ. కచ్చితమైన గమనమునకు రింగ్ లేజర్ గైరోస్కోప్, కచ్చితమైన ఎత్తును కొలిచేందుకు రేడియో ఆల్టిమీటర్ ను ఈ క్షిపణిలో అమర్చారు.
ఇప్పటి వరకు ఐదు నిర్భయ్ పరీక్షలు జరపగా మూడు విఫలమయ్యాయి. రెండు విజయవంతమయ్యాయి. ఆ వివరాలివి:
ఐదవ పరీక్షలో నిర్భయ్ క్షిపణి 50 నిముషాల పాటు ప్రయాణించి, 647 కి.మీ. దూరాన్ని అధిగమించింది.
రంజని కుందుర్తి అవార్డు
రంజని తెలుగు సాహితీ సమితి, ప్రసిద్ధ వచన కవితా పితామహుడు కుందుర్తి ఆంజనేయులు పేరిట 1984 నుంచి వచన కవితల పోటీలు నిర్వహిస్తోంది. బహుమతులు అందుకున్న వచన కవితలను సంకలనాలుగా ప్రచురించి యువకవులను ప్రోత్సహిస్తోంది.
రంజని కుందుర్తి అవార్డులు అందుకున్న విజేతలు, న్యాయనిర్ణేతలు, అవార్డు ప్రదానం చేసిన ప్రముఖుల వివరాలుః
బహుమతులు అందుకున్న కవితలను ప్రతి రెండు మూడు సంవత్సరాలకు ఒకసారి సంకలనాలుగా ప్రచురిస్తోంది. ఆ సంకలనాలు ఇవి.
అధికారి
అధికారం కలిగియున్న వ్యక్తి అధికారి.
వినాయకరావు కొరాట్కర్
వినాయకరావు కొరాట్కర్ (ఫిబ్రవరి 3, 1895 – సెప్టెంబరు 3, 1962) హైదరాబాదు రాష్ట్ర రాజకీయ నాయకుడు మరియు పార్లమెంటు సభ్యుడు. ఈయన హైదరాబాదులో కేశవ్ మెమోరియల్ స్కూల్ మరియు హిందీ మహావిద్యాలయను స్థాపించాడు.
వినాయకరావు, హైదరాబాదు రాజ్యంలో ప్రముఖ సాంఘీక సంస్కర్త, కేశవరావు కొరాట్కర్, గీతాబాయి దంపతులకు, ఉస్మానాబాదు జిల్లాలోని కళంబ్‌లో ఫిబ్రవరి 3, 1895న జన్మించాడు. ఈయన విద్యాభ్యాసం హరిద్వారలోని గురుకుల్ కాంగ్రీ విశ్వవిద్యాలయంలో సాగింది. అక్కడ విద్యాలంకార్ పట్టభద్రుడయ్యాడు. ఆ తర్వాత ఉన్నత చదువు పూణే వ్యవసాయ కళాశాలలో సాగింది. 1919 న్యాయవాద విద్య అభ్యసించడానికి ఇంగ్లాండుకు వెళ్ళాడు. ఈయన 1922లో లండన్లోని మిడిల్ టెంపుల్ నుండి బారిష్టర్-ఎట్-లా పట్టభద్రుడయ్యాడు.
భారతదేశం తిరిగివచ్చిన తర్వాత 1922లో హైదరాబాదులో లా ప్రాక్టీసు ప్రారంభించి 1950 వరకు కొనసాగించాడు. హైదరాబాదు నుండి వెలువడిన డెక్కన్ లా రిపోర్టుకు సంపాదకునిగా పనిచేశాడు. ఈయన 1924లో లక్ష్మీబాయి కొరాట్కర్ ను వివాహం చేసుకున్నాడు. వీరికి ఇద్దరు కుమారులు, ఒక కుమార్తె
వినాయకరావు 1930 నుండి 1950 వరకు 29 సంవత్సరాల పాటు హైదరాబాదులోని ఆర్య ప్రతినిధి సభకు అధ్యక్షత వహించాడు. ఈయన ఆర్య సమాజ కార్యక్రమాల్లో చురుకుగా పాల్గొని ఆర్యన్ ఎడ్యుకేషనల్ సొసైటీ, హిందీ ప్రచారసభ మరియు ఎడ్యుకేషనల్ కాన్స్ఫరెన్స్ ఆఫ్ హైదరాబాదు మొదలైన సంఘాలకు అధ్యక్షత వహించాడు. ఐదు సంవత్సరాల పాటు "ఆర్య భాను" అనే హిందీ వారపత్రికను స్థాపించి, నడిపించాడు.
వినాయకరావు 1950 నుండి 1956 వరకు హైదరాబాదు రాజ్యంలో మంత్రిగా అనేక హోదాల్లో పనిచేశాడు. 1952 నుండి 1956 వరకు హైదరాబాదు శాసనసభలో సభ్యుడిగా ఉంటూ బూర్గుల రామకృష్ణరావు మంత్రివర్గంలో ఆర్థికశాఖామంత్రిగా పనిచేశాడు. 1956 నుండి 1957 వరకు బొంబాయి రాష్ట్ర శాసనసభలో సభ్యుడిగా ఉన్నాడు. 1957లో హైదరాబాదు లోక్‌సభ నియోజకవర్గం నుండి భారత జాతీయ కాంగ్రేసు అభ్యర్థిగా రెండవ లోక్‌సభకు ఎన్నికయ్యాడు.
వినాయకరావు 1962, సెప్టెంబరు 3న హైదరాబాదులో మరణించాడు.
8వ లోకసభ సభ్యులు
ఆంధ్ర ప్రదేశ్ నుండి ఎన్నికైన 8వ లోక సభ సభ్యులు.
చతుస్త్రింశత్‌-అతిశయములు
1. దేహమెప్పుడును చెమర్చకుండుట, 2. ఏ కశ్మలము లేకుండుట, 3. శరీరమందలి రక్తమాంసములు శుద్ధముగ నుండుట, 4. ఉత్తమాకృతి కలిగియుండుట, 5. దేహమందలి స్నాయువులు, అస్థులు, కీళ్ళు దృఢముగ నుండుట, 6. మిక్కిలి మనోహరమైన రూపము కలిగియుండుట, 7. దేహమునుండి సుగంధము వచ్చుచుండుట, 8. దేహమున 108 సులక్షణము లుండుట, 9. శరీరమందపరిమిత వీర్యముండుట, 10. భాషణము హితముగను, మితముగను, ప్రియముగను ఉండుట [ఇవి జన్మసిద్ధాతిశయములు], 11. తాముండు ప్రదేశమున నూఱు యోజనములు వరకు సుభిక్షముగనుండుట, 12. భూమిని సోకక అంతరిక్షమున సంచరించుట, 13. తాముండుచోట నెట్టి ప్రాణిహింసయు జరుగకుండుట, 14. భుజింపకుండుట, 15. తాము తిరుగుచోట అతివృష్ట్యాది బాధులుండకుండుట, 16. తమను చూచువారికి వారి సమ్ముఖముననే యుండునట్లు గోచరించుట, 17. అన్ని విద్యలయందధికారము గల్గి యుండుట, 18. నీడ లేకుండుట, 19. ఱెప్పపాటు లేకుండుట, 20. దేహమందలి రోమములు, గోళ్ళు పెరుగకుండుట [ఇవి జ్ఞానప్రాప్త్యనంతరము కల్గు అతిశయములు], 21. అర్హంతులకు అర్ధమాగధీ వ్యవహారముండుట, 22. సమస్త జీవులలో పరస్పర మైత్రి కలిగియుండుట, 23. దిక్కులు నిర్మలములైయుండుట, 24. ఆకాశము నిర్మలముగ నుండుట, 25. అన్ని ఋతువులలో పుష్పములు పుష్పించుట, ధాన్యములు పండుట, 26. రెండు కోసుల వరకును భూమి యద్దమువలె నిర్మలముగా నుండుట, 27. అర్హంతులు నడచునపుడు వారి పాదముల క్రింద బంగారు కమలములు మొలచుట, 28. ఆకాశమున జయజయ ధ్యానములు చెలరేగుట, 29. మందము, సుగంధమునగు వాయువు వీచుట, 30. పరిమళముగల జలము వర్షించుట, 31. పవనకుమార దేవతలు భూమిని తుడిచి శుభ్రపఱచుట, 32. ప్రాణులన్నియు ఆనందించుట, 33. తమ యెదుట ధర్మచక్రము తిరుగుట, 34. ఛత్రచామరాద్యష్టమంగళ వస్తువులెల్లప్పుడు సమీపమున నుండుట [ఇవి తీర్థంకరుల యందుడు అతిశయములు] [జైనధర్మపరిభాష]
7వ లోకసభ సభ్యులు
ఆంధ్ర ప్రదేశ్ నుండి ఎన్నికైన 7వ లోకసభ సభ్యులు.
6వ లోక్‌సభ సభ్యులు
ఆంధ్ర ప్రదేశ్ నుండి ఎన్నికైన 6వ లోకసభ సభ్యులు.
5వ లోక్‌సభ సభ్యులు
ఆంధ్ర ప్రదేశ్ నుండి ఎన్నికైన 5వ లోకసభ సభ్యులు.
4వ లోక్‌సభ సభ్యులు
ఆంధ్ర ప్రదేశ్ నుండి ఎన్నికైన 4వ లోకసభ సభ్యులు.
3వ లోకసభ సభ్యులు
ఆంధ్ర ప్రదేశ్ నుండి ఎన్నికైన 3వ లోకసభ సభ్యులు.
కుంకుమపువ్వు కుటుంబము
ఈ కుటుంబము మొక్కలు శీతల దేసములో గాని పెరుగ లేవు. ఇవి మనదేశములో అంతగా లేవు. వీనిలోనన్నియు గుల్మములే గాని పెద్ద చెటేలు లేవు. పుష్ప నిచోళములో ఆరురేకులుండును. కింజల్కములు మూడును పుష్స్ప నిచోళ ములైనను అండాశయము నైనను అంటి యుండును. అండాశయము ఉచ్చము. మూడు గదులు గలవు. కీలము ఒకటి కీలాగ్రములు మూడు.
మనదేశములో ఈ కుటుంబము లోని మొక్కలలో నుపయోగమైనది కుంకుమ పువ్వు మొక్కయె. ఇది చిరకలము నుండి మనదేశమున ఉంది. దీనిని ఔషధములో వాడుచున్నారు గాని కొందరంతగా బనిచేయదందురు.దీని దుంపలను ముక్కలు గోసి వానిని నాటి పైరు చేసెదరు. వీనిని మళ్లో నాటక పూర్వము చేలలో నీరు బోయక ఎండ గట్టుదురు. మొక్కలు పెరిగిన తరువాత అప్పుడప్పుడు నీరు పెట్టుట తప్ప వానికై అంతగా పాటు పడ నక్కరలేదు. ఇది పదునాలుగేండ్ల వరకు బ్రతుకును. వీని పుష్పములు మిక్కిలి అందముగాను పరిమెళముగాను నుండును. వీని నుండియే కుంకుమ పువ్వు చేసెదరు.
పువ్వులను గోసి ఎండ బెట్టి పువ్వులలో నుండు మధ్య కాడలను (కీలములను) త్రుంపి వేరు చేసెదరు. ఇదియే మేలైన కుంకుమ పువ్వు. దీని వెల తులము రూపాయిన్నర... రెండు రూపాయలవరకు వుండును. ఈ కాడలపై నున్న తలలు వీని కంటే కొంచెము తక్కువరకము తరువాత పువ్వులను చిన్న కర్రతో గొట్టి నీళ్ళలో వేసెదరు. రేకులు పైకి తేలును. అడుగునకు దిగు వానిని పోగు చేసి మరల బాది నీళ్ళలో వేయుదురు. ఈ ప్రకారము మూడు మాట్లు చేయుదురు గాని అంతకంతకు తక్కువ రకము వచ్చును. దీని సువాసనకై తాంబూలమునందు పిండి వంటల యందు వాడు చున్నాము. దీనిని ఔషధములలో కూడా వాడుదురు. రాజులును మిక్కిలి ధనవంతులు దీనితో బొట్టు పెట్టు కొనుదురు. బహుశ దీని బట్టియే సాధారణముగా బొట్టు పెట్టుకొను దానికి కుంకుమ అని పేరు వచ్చి యుండును గాని కుంకుమ పువ్వు దీనియందణు మాత్రము లేదు. ఒక్కొక్కప్పుడు కుంకుమ పువ్వులో కుసుంబ పువ్వును గలిపి దగాచేయుదురు. కాని కుసుంబ పువ్వునకు కూడా మంచి వాసన గలదు.
https://te.wikisource.org/w/index.php?title=%E0%B0%AA%E0%B1%81%E0%B0%9F:VrukshaSastramu.djvu/429&action=edit
2వ లోకసభ సభ్యులు
ఆంధ్ర ప్రదేశ్ నుండి ఎన్నికైన 2వ లోకసభ సభ్యులు.
కౌలం
1. వామాచార మార్గాలు ఐదింటిలోనూ కౌలం(ళం) ఒకటి. పంచ మకారాలను ఆశ్రయించి చేసే తాంత్రిక సాధన. ఇందులో పశు, వీర, దివ్య భావాలు ఉంటాయి. పశు భావన దశలో ఇంద్రియ సుఖాలను అనుభవిస్తారు. మద్యం, మగువలను ఉపయోగించిన తరువాత వీరోపాసన చేస్తారు. చివరిదైన దివ్యభావన చేరితే సాధకుడు గమ్యం చేరినట్లే. కాని, అలా చేరిన వారు అరుదు. సృష్టి, స్థితి, లయాలలో చివరిదైన సంహార క్రమానికి కౌలంలో ప్రాముఖ్యం ఉన్నదని ఒక వాదం ఉంది. కాని తగిన ఆధారాలు లేవు. ఇంద్రియ సుఖాలను అనుభవిస్తూ అందులో నుంచి బయటపడటం కష్టసాధ్యం. కనుక చాలా మంది అందులోనే కూరుకుపోతారు. పశుభావన దశలో ఇంద్రియ సుఖాలను అనుభవించి బయట పడగలిగినవారు గురువు సహాయాన్ని పొంది, ‘‘సోహం’’ భావనతో దివ్య భావన దశ చేరుతారని కౌలాన్ని పాటించేవారి విశ్వాసం. పంచ మకారాలను వీరు సమర్థిస్తారు. మద్యం అంటే అర్థం కల్లు సారాయిలో, తత్తుల్యాలో కావనీ, కుండలినీ సాధనలో సహస్ర దళ పద్మం నుంచి అంటే సహస్రారం నుంచి స్రవించే (సుధ) అమృతమేననీ అంటారు. మనస్సును అదుపు చేసి, వాక్‌, తదితర ఇంద్రియాలను నియంత్రించి, పాప, పుణ్యాలను జ్ఞాన ఖడ్గంతో ఛేదించడమే ‘‘మాంసం’’. మత్స్యం అంటే తినే వంటలోకి ఉపయోగించే చేప కాదు. నిరంతరం అటూ ఇటూ కదలాడుతూ ఉండే ఇడా పింగళ నాడుల మధ్య శ్వాసే మత్స్యం. ముద్రా భక్షణం అంటే అటుకులు తినడం కాదు. కుండలినీ శక్తిని సహస్రారం చేర్చి, బలమైన కోర్కెలకు కళ్ళెం వేయడం. మైథునం అంటే స్త్రీ సంగమం కాదు. జీవాత్మ, పరమాత్మల కలయికే మైథునం. ఇదే దివ్య భావన అని వివరిస్తారు కౌలం పాటించేవారు. కౌల(ళ)ము శబ్దం ‘కులం’ నుంచి వచ్చిందనీ, కొన్ని కులాచారాలు ఇలా కౌలంగా పరిణ మించాయనీ కొందరి అభిప్రాయం.
2. కౌళాచారాన్ని తెలియజేసే గ్రంథం.
దశ-అవస్థలు
"దృఙ్మనస్సంగసంకల్పా జాగరః కృశతారతిః, హ్రీత్యాగోన్మాద మూర్ఛాంతా ఇత్యనంగదశా దశ"
పెండలము కుటుంబము
ఇది యొక మిక్కిలి చిన్న కుటుంబము. దీనిలో నన్నియు గ్తుల్మములే. అవియు తీగెలు. దీనికి కాకర, పొట్ల గెలయందున్నట్లు నులి తీగెలు లేవు. ఆకులు ఒంటరి చేరిక లఘు పత్రములు. సమాంచలము. వీని ఈనెలు, సాధారణముగ నన్ని ఏక దళ బీజకపు మొక్కల ఆకులందున్నట్లుండక, తమలపాకులో వలె నున్నవి. పుష్పములు ఏక లింగములు. కొన్నిటిలో, ఏక లింగ పుష్పములు వేరు వేరు మొక్కల మీదనే యున్నవి. పుష్పములకు ఆరు తమ్మెలతో, రంగుగలిగిన పుష్పనిచోళము గలదు. అండాశయము నీచము. మూడుగదులున్నవి.
పెండలమును పెద్ద దుంపల ముక్కలను గోసి వానిని బాతి పైరు చేయుటయే వాడుకయై ఉంది. దుంపలూరుటకు నేల గట్టిగా నుండ రాదు. అందులకు కొంచెమిసుక నేలలు మంచివి. పొలమును లోతుగ ద్రవ్వి నిండ యెరువువేసి దున్నుదురు. తరువాత మూడు నాలుగు అడుగుల వెడల్పున పొలము పొడుగున మళ్ళు గట్టి మళ్ళోఅగట్లు మీద అడుగున్నర దూరమున ఈ ముక్కలను పాతుదురు. కొన్నిచోట్ల దుంప ముక్కలను మొదటనే పొలములో పాతక చిన్న మొక్కలుగ నెదుగు వరకు వేరే మడులలో పెంచు చున్నారెఉ. తీగెలు ప్రాకుటకు ప్రతి దాని వద్ద నొక గడ కర్రను పాతవలయును. అట్టి పాతిన గెడ కర్రలను నాలుగైదు గలిసి వాని చివర నొక కట్టు కట్టు చున్నారు. కొన్ని చోట్లలో గెడ కర్రలకు బదులుగా చెట్లనే పెంచు చున్నారు. కొన్ని చోట్లనేమియు పాత దీగెను భూమి మీదనే ప్రాకనిచ్చు చున్నారు. దుంపలు బాగుగ నేడెనిమిది నెలలకు ఊరును. నేలను బట్టియు, రకమును బట్టియు ఎకరమునకు అరువది మణుగుల మొదలు రెండు వందల మణుగుల వరకు వచ్చును. బంగాళ దుంపల కంటే నివియే బలమగు నాహార పదార్థము.
అవతంగ తీగె మెట్ట నేలలందు మొలచు చున్నది. ఇదియు దుంపలు బారును.
https://te.wikisource.org/w/index.php?title=%E0%B0%AA%E0%B1%81%E0%B0%9F:VrukshaSastramu.djvu/455&action=edit
10వ లోకసభ
10వ లోక్ సభ, (20 June 1991 – 10 May 1996) 1991 లో జరిగిన సాథారణ ఎన్నికల ద్వారా ఏర్పాటు చేయబడినది.
9వ లోక్‌సభ
9వ లోక్ సభ, (2 December 1989 - 13 March 1991) 1989 లో జరిగిన సాధారణ ఎన్నికల ద్వారా ఏర్పాటుచేయబడింది.
బండారు దత్తాత్రేయ
భారతీయ జనతా పార్టీకి చెందిన ప్రముఖ రాజకీయ నాయకుడైన బండారు దత్తాత్రేయ (Bandaru Dattatreya) జూన్ 12, 1946న జన్మించారు. ఉస్మానియా విశ్వవిద్యాలయం నుంచి బీఎస్సీ పట్టా పొందినారు. భారతీయ జనతా పార్టీ రాష్ట్ర అధ్యక్షులుగా పనిచేశారు. 3 సార్లు సికింద్రాబాదు లోకసభ నియోజకవర్గం నుంచి పార్లమెంటుకు ఎన్నికైనారు. అటల్ బిహారీ వాజపేయి హయంలో కేంద్ర రైల్వేశాఖ సహాయమంత్రిగా పనిచేశారు. నరేంద్ర మోడి ప్రభుత్వంలో కేంద్ర కార్మికశాఖ మంత్రి గా పనిచేశారు.
1980లో భారతీయ జనతా పార్టీ రాష్ట్ర కార్యదర్శిగా నియమితులైనారు. 1981-89 కాలంలో భారతీయ జనతా పార్టీ రాష్ట్ర ప్రధాన కార్యదర్శి పదవిలో ఉన్నారు. బండారు దత్తాత్రేయ తొలిసారిగా 1991లో సికింద్రాబాదు స్థానం నుంచి భారతీయ జనతా పార్టీ తరఫున లోకసభకు ఎన్నికైనారు. 1996-98 కాలంలో రాష్ట్ర భారతీయ జనతా పార్టీ అధ్యక్షుడిగా వ్యవహరించారు. 1998 మరియు 1999లలో కూడా ఇదే స్థానం నుంచి భారతీయ జనతా పార్టీ తరఫున విజయం సాధించడమే కాకుండా రెండు సార్లు కేంద్ర మంత్రిమండలిలో స్థానం పొందారు. కేంద్రంలో పలు పార్లమెంటరీ కమిటీలలో పనిచేశారు. తిరిగి..2014 ఎన్నికల్లోనూ ఆయన సికింద్రాబాద్ స్థానం నుంచే పార్లమెంట్ కు ఎన్నికయ్యారు.
ఇతర విశేషాలు
దసరా పండుగ సందర్భంగా తెలంగాణ సాంప్రదాయిక పద్ధతిలో అలయ్ బలయ్ కార్యక్రమాన్ని నిర్వహిస్తూంటారు. ఈ సందర్భంగా రాజకీయ సామాజిక ప్రముఖులను ఆహ్వానించి, తెలంగాణ సాంప్రదాయిక వంటకాలతో విందు ఇస్తారు.
8వ లోకసభ
8వ లోక్ సభ (31 December 1984 to 27 November 1989) 1984 లో జరిగిన సాధారణ ఎన్నికల ద్వారా ఏర్పడినది.
7వ లోక్‌సభ
7వ లోక్ సభ, (18 January 1980 – 31 December 1984) 1980 లో జరిగిన సాధారణ ఎన్నికల ద్వారా ఏర్పడింది.
6వ లోక్‌సభ
6వ లోక్ సభ (23 March 1977 - 22 August 1979) 1977 లో జరిగిన సాథారణ ఎన్నికల ద్వారా ఏర్పడినది.
అష్టశతఉపనిషత్తులు
అష్టశతఉపనిషత్తులు
(అ.) 1. ఈశావాస్యోపనిషత్తు, 2. కేనోపనిషత్తు, 3. కఠోపనిషత్తు, 4. ప్రశ్నోపనిషత్తు, 5. ముండకోపనిషత్తు, 6. మాండూక్యోపనిషత్తు, 7. తైత్తిరీయోపనిషత్తు, 8. ఐతరేయోపనిషత్తు, 9. ఛాందోగ్యోపనిషత్తు, 10. బృహదారణ్యకోపనిషత్తు, 11. బ్రహ్మోపనిషత్తు, 12. కైవల్యోపనిషత్తు, 13. జాబాలోపనిషత్తు, 14. శ్వేతాశ్వతరోపనిషత్తు, 15. హంసోపనిషత్తు, 16. అరుణికోపనిషత్తు, 17. గర్భోపనిషత్తు, 18. నారాయణోపనిషత్తు, 19. పరమహంసోపనిషత్తు, 20. అమృతబిందూపనిషత్తు, 21. అమృతనాదోపనిషత్తు, 22. అథర్వ శిరస్‌ ఉపనిషత్తు, 23. అథర్వ శిఖోపనిషత్తు, 24. మైత్రాయణ్యుపనిషత్తు, 25. కౌషీతకీ బ్రాహ్మణోపనిషత్తు, 26. బృహజ్జాబాల్యుపనిషత్తు, 27. నృసింహతాపనీయోపనిషత్తు, 28. కాలాగ్ని రుద్రోపనిషత్తు, 29. మైత్రేయ్యుపనిషత్తు, 30. సుబాలోపనిషత్తు, 31. క్షురికోపనిషత్తు, 32. మంత్రికోపనిషత్తు, 33. సర్వసారోపనిషత్తు, 34. నిరాలంబోపనిషత్తు, 35. శుకరహస్యోపనిషత్తు, 36. వజ్రసూచ్యుపనిషత్తు, 37. తేజోబింద్యుపనిషత్తు, 38. నాదబింద్యుపనిషత్తు, 39. ధ్యానబింద్యుపనిషత్తు, 40. బ్రహ్మవిద్యోపనిషత్తు, 41. యోగతత్త్వోపనిషత్తు, 42. ఆత్మబోధోపనిషత్తు, 43. నారద పరివ్రాజకోపనిషత్తు, 44. త్రిశికీ బ్రాహ్మణోపనిషత్తు, 45. సీతోపనిషత్తు, 46. యోగచూడామణ్యుపనిషత్తు, 47. నిర్వాణోపనిషత్తు, 48. మండల బ్రాహ్మణోపనిషత్తు, 49. దక్షిణామూర్త్యుపనిషత్తు, 50. శరభోపనిషత్తు, 51. స్కంధోపనిషత్తు, 52. త్రిపాద్విభూతిమహానారాయణోపనిషత్తు, 53. అద్వయ తారకోపనిషత్తు, 54. రామరహస్యోపనిషత్తు, 55. రామతాపనీయోపనిషత్తు, 56. వాసుదేవోపనిషత్తు, 57. ముద్గలోపనిషత్తు, 58. శాండిల్యోపనిషత్తు, 59. పైంగళోపనిషత్తు, 60. భిక్షుకోపనిషత్తు, 61. మహోపనిషత్తు, 62. శారీరకోపనిషత్తు, 63. యోగశిఖోపనిషత్తు, 64. తురీయాతీతావధూతోపనిషత్తు, 65. సన్న్యాపోపనిషత్తు, 66. పరమహంస పరివ్రాజకోపనిషత్తు, 67. అక్షమాలికోపనిషత్తు, 68. అవ్యక్తోపనిషత్తు, 69. ఏకాక్షరోపనిషత్తు, 70. అన్నపూర్ణోపనిషత్తు, 71. సూర్యోపనిషత్తు, 72. అక్ష్యుపనిషత్తు, 73. అధ్యాత్మోపనిషత్తు, 74. కుండినోపనిషత్తు, 75. సావిత్ర్యుపనిషత్తు, 76. ఆత్మోపనిషత్తు, 77. పాశుపత బ్రహ్మోపనిషత్తు, 78. పరబ్రహ్మోపనిషత్తు, 79. అవధూతోపనిషత్తు, 80. త్రిపురతాపిన్యుపనిషత్తు, 81. దేవ్యుపనిషత్తు, 82. త్రిపురోపనిషత్తు, 83. కఠోపనిషత్తు, 84. భావనోపనిషత్తు, 85. రుద్రహృదయోపనిషత్తు, 86. యోగ కుండల్యుపనిషత్తు, 87. భస్మ జాబాల్యుపనిషత్తు, 88. రుద్రాక్షజాబాలోపనిషత్తు, 89. గణపత్యోపనిషత్తు, 90. దర్శనోపనిషత్తు, 91. తారసారోపనిషత్తు, 92. మహావాక్యోపనిషత్తు, 93. పంచ బ్రహ్మోపనిషత్తు, 94. ప్రాణాగ్నిహోత్రోపనిషత్తు, 95. గోపాలతపనోపనిషత్తు, 96. కృష్ణోపనిషత్తు, 97. యాజ్ఞవల్క్యోపనిషత్తు, 98. వరాహోపనిషత్తు, 99. శాట్యాయనీయోపనిషత్తు, 100. హయగ్రీవోపనిషత్తు, 101. దత్తాత్రేయోపనిషత్తు, 102. గారుడోపనిషత్తు, 103. కలిసంతరణోపనిషత్తు, 104. జాబ్యాలుపనిషత్తు, 105. సౌభాగ్యలక్ష్మ్యుపనిషత్తు, 106. సరస్వతీ రహస్యోపనిషత్తు, 107. బహ్వృచోపనిషత్తు, 108. ముక్తికోపనిషత్తు. [ఆంధ్రవిజ్ఞానము]
[సంకేతపదకోశము (రవ్వా శ్రీహరి) ]
అట్ఠంగిక మగ్గ
[బౌద్ధ]
నిర్వాణం చేర్చే బౌద్ధ మార్గం. ఇందులో ఎనిమిది అంశాలు ఉన్నాయి. బుద్ధుడు చేసిన తొలి ఉపదేశాలలో ఒకటిగా ఇది ప్రసిద్ధం. గౌతముడు జ్ఞానిగా పరిణామం చెంది, సారనాధ్‌ చేరి, అక్కడ పూర్వం తనతో తపస్సు చేసిన ఐదుగురు పరివ్రాజకులకు మొదటి సారిగా చేసిన ధర్మబోధలో ఇది భాగం. 1. సమ్మా దిట్ఠి (సమ్యక్‌ దృష్టి), 2. సమ్మా సంకప్ప (సమ్యక్‌ సంకల్పం), 3. సమ్మా వాచా (సమ్యక్‌ వాక్కు), 4. సమ్మా కమ్మంత (సమ్యక్‌ కర్మ), 5. సమ్మా ఆజీవ (సమ్యక్‌ ఆజీవిక), 6. సమ్మా వాయామ (సమ్యక్‌ కృషి), 7. సమ్మా సతి (సమ్యక్‌ స్మృతి), 8. సమ్మా సమాధి (సమ్యక్‌ సమాధి). ఈ ఎనిమిది అంగాలతో కూడిన మార్గం అత్యున్నత స్థితిని (నిర్వాణాన్ని) పొందడానికి ఉపయోగపడేది. సమ్మా దిట్ఠి (సమ్యక్‌ దృష్టి). బాధలకు, వాటి నివారణకు సంబంధించిన పరమ సత్యాలను తెలుసు కొన లేకపోవడం అవిద్య. దానిని నిర్మూలించడం సమ్యక్‌ దృష్టి. మిచ్ఛా దిట్ఠి (మిధ్యా దృష్టి) కానిది సమ్మ దిట్ఠి. అంటే నాలుగు ఆర్య సత్యాల జ్ఞానం సంపాదించి ఉండటం. సమ్యక్‌ సంకల్పం అంటే సదాశయాలను కలిగి ఉండటం, సదాలోచనలు చేయడం. వస్తువుల యథార్థ స్వరూపాన్ని తెలుసుకోవడం వల్ల ఇంద్రియ సుఖాల పట్ల విముఖత, ఎవరికీ హాని చేయకూడదనే వైఖరి, ద్వేష భావాన్ని తొలగించుకోవడం మొదలైన మంచి ఆలోచనలు కలగడం. సమ్యక్‌ వాక్కు అంటే సత్యం పలకడం, అబద్ధాలు చెప్పకుండా ఉండటం, ఇతరులను గురించి చెడ్డగా మాట్లాడక పోవడం, దయతో, మర్యాద పూర్వకంగా మాట్లాడటం. సమ్యక్‌ కర్మ అంటే సాటివారి మనోభావాల పట్ల, హక్కుల పట్ల గౌరవంతో ప్రవర్తించడం. జీవ హింస చేయకపోవడం మొదలైనవి కూడా ఇందులో చేరతాయి. సమ్యక్‌ జీవనం అంటే ఏ జీవికీ హాని కలిగించని వృత్తిని ఏదైనా జీవిక కోసం చేయడం. సమ్యక్‌ కృషి అంటే అవిద్యను తొలగించడానికి తొలి అడుగులు వేయడం. సమ్యక్‌ కృషికి నాలుగు ప్రయోజనాలను బుద్ధుడు చెప్పాడు. అవి: అష్టాంగమార్గానికి విరుద్ధమైన మానసికి స్థితులు కలగకుండా చూసుకోవడం. అలాంటి మానసిక స్థితులు ఇదివరకే ఏర్పడి ఉంటే వాటిని తొలగించు కోవడం. అష్టాంగ మార్గానికి ఏవి అవసరమో అట్టి మానసిక స్థితులు కలిగేలా చూడటం. ఇప్పటికే అట్టి మానసిక స్థితులు కలగి ఉంటే అవి మరింత వృద్ధి పొందడానికి దోహదం చేయడం. చెడ్డ భావనలు పెడదోవ పట్టించకుండా నిరంతరం మనస్సును జాగరితం చేసి ఉంచడం సమ్యక్‌ స్మృతి. అంటే శరీరాన్నీ, మనస్సునూ నిరంతరం జాగ్రతగా గమనిస్తూ, దుఃఖం కలిగించే పరిస్థితులు రాకుండా చూడటం. సమ్యక్‌ సమాధి అంటే ఏకాగ్రతను మించిన సమాధి స్థితి. సమాధిలో కేవలం మనస్సు ఏకాగ్ర స్థితిని చేరడమే జరుగుతుంది. దురాశ, ద్వేషం, అచేతనంగా, మందంగా ఉండటం, సందేహించడం, ఎటూ తేల్చుకొనలేకపోవడం అనే ఐదు సంకెళ్లను తెంచుకొని సరైన మార్గంలో నడచుకోవడం సమ్యక్‌ సమాధి. ధ్యానం చేసే సమయంలో ఈ సంకెళ్లు బాధించకపోవచ్చునుగానీ, ధ్యానంలో నుంచి బయటికి వచ్చిన తరువాత తిరిగి ఇవే మానసిక సంకెళ్లు పురోగమనానికి అడ్డం వస్తాయి. దుర్గుణాల నుంచి విముక్తుడు కావడం కూడా సమ్యక్‌ సమాధి సాధించే ఒక ప్రయోజనం. దీనిని అట్ఠంగిక మగ్గ (అష్టాంగ మార్గం) అని కూడ అంటారు.
పారమార్థిక పదకోశం (పొత్తూరి వేంకటేశ్వరరావు) 2010
మాయా మతం
మాయా మతం. మెక్సికో, గ్వాటెమాలా మొదలైన సెంట్రల్‌ అమెరికా దేశాలలో క్రీస్తు శకం 200 నుంచి 900 సంవత్సరాల వరకు వర్ధిల్లిన ప్రాచీన మతాలలో ఒకటి ‘మాయా’. విగ్రహ పూజలు, బహుదేవతారాధన, దేవతలకు బలులు ఇవ్వడం తదితర ఆచారాలు అనేకం ఉన్నాయి. మంచి భవనాలను కట్టడంలో ఈ జాతికి అద్భుతమైన అనుభవం ఉన్నట్లు కనిపిస్తుంది. ఖగోళ విజ్ఞానం ఉన్నందు వల్ల తమ సంవత్సరాలూ, నెలలు, రోజుల లెక్కలను తమదైన పద్ధతిలో రూపొందించు కొన్నారు. 260 రోజుల కాల చక్రాన్ని ఏర్పరచుకొని, తమ పండుగలు పబ్బాలను అందుకు అనుగుణంగా నిర్ణయించుకొన్నారు. స్పెయిన్‌ ఆక్రమణకు పూర్వం అక్కడ వర్ధిల్లిన మతాలను, కొత్తగా వచ్చిన క్రైస్తవంతో కలుపుకొని, కలగాపులగం సంస్కృతిని పెంపొందించు కొన్నారు. ఉదాహరణకు కొండ గుహలలోనే నాగరికత మొదలైనదని విశ్వసించే అక్కడి ప్రజలు క్రైస్తవ పండుగలను కూడా గుహలలోనే జరుపుకోవడం కనిపిస్తుంది. అనేక దేవతల పేర్లు ఉన్నాయి. కాని తాము బహుదేవతా రాధకులమని వారు ఒప్పుకోరు. అన్ని దేవతా రూపాలు ఒక్క సర్వేశ్వరుడి రూపాలే అంటారు. ఒకప్పుడు మాయా మత సంప్రదాయంలో నర బలులు ఉండేవని, అందుకు సాక్ష్యాధారాలు ఉన్నాయనీ అంటారు. ఇప్పుడు అవి లేక పోవచ్చునుగానీ, బలులు అనేవి ఉన్నాయి.
5వ లోకసభ
5వ లోక్ సభ, ( 15 March 1971- 18 January 1977 ) 1971 లో జరిగిన సాథారణ ఎన్నికల ద్వారా ఏర్పడినది.
దశాదేశాలు
టెన్ కమాండ్‌మెంట్స్ లేదా పది దైవాదేశాలు నిర్గమ కాండము (ఎక్జొడస్‌) 20: 2-17 లోనూ, బైబిల్‌ ఐదవ పుస్తకం ద్వితియోపదేశ కాండము (డ్యూటెరానమీ) 5:6-21లోనూ ఉన్నాయి. ఐతే రెండు చోట్లా ఇవి పది కంటే ఎక్కువే కనిపిస్తాయి. ఇవి గాక నిర్గమ కాండము (Exodus) 34వ అధ్యాయంలో రెండవ సారి శిలా ఫలకాలను ఇచ్చిన ఘట్టంలోనూ దైవం తన ఆజ్ఞలను తెలియజేయడం కనిపిస్తుంది.
సాధారణంగా టెన్‌ కమాండ్‌మెంట్స్‌ అని తటస్థపడే అంశాలు ఈ రెండు (బైబిల్‌) పుస్తకాలలోనివే. పది దైవాజ్ఞలు ఇవీ:
1. నేనే భగవంతుడిని. నన్ను తప్పించి మరో దేవుడెవరినీ కొలవకండి.
2. విగ్రహారాధన చేయకండి.
3. దేవుడి పేరును వృధాగా వాడకండి.
4. శాబ్బత్‌ను (సబ్బాత్‌ అని కూడా వ్యవహరిస్తున్నారు) మరవకండి/ పాటించండి. (శాబ్బత్‌ అంటే వారానికి ఒకసారి వచ్చే విశ్రాంతి రోజు. శుక్రవారం రాత్రి మొదలై, శనివారం రాత్రి వరకు ఒక రోజు. కొందరు ఆదివారం శాబ్బత్‌ పాటిస్తారు.
5. తల్లి దండ్రులను బాగా చూడండి.
6.హత్యలు చేయకండి.
7. వ్యభిచారం చేయకండి.
8. దొంగతనం చేయకండి.
9. తప్పుడు (దొంగ) సాక్ష్యాలు చెప్పకండి.
10. పొరుగింటి వారి (స్త్రీగానీ, పురుషుడుగానీ) మీద కన్ను వేయకండి. వారి వస్తుజాలం కోసం గానీ, భోగభాగ్యాల కోసం గానీ ఆశపడకండి.
ప్రస్తుతం ఈజిప్టులో ఉన్న సీనాయి (సైనాయ్‌) కొండ మీద సాక్షాత్తు భగవంతుడే మోసెస్‌ (మోషె) కు ఈ పది ఆజ్ఞలను వ్రాసిన రెండు శిలాఫలకాలను ఇచ్చాడని ఐతిహ్యం. ఇది క్రీస్తు పూర్వం పదహారు, పదమూడు శతాబ్దుల మధ్య జరిగి ఉండవచ్చునని కొందరు పరిశోధకుల ఊహ. సీనాయి (సైనాయ్‌) కొండ మీద నుంచి క్రిందికి వచ్చిన మోసెస్‌ (మోషె) కు తన సోదరుడే ఒక ఆవుదూడ విగ్రహాన్ని తయారు చేయించి పూజిస్తున్న దృశ్యం కంటపడింది. కోపంతో, బాధతో మోసెస్‌ (మోషె) తన చేతిలోని శిలా ఫలకాలను నేలకేసి కొట్టాడనీ, అవి తునాతునకలై పోయాయనీ, తరువాత దైవం ఆదేశం మీద ఆయన తిరిగి కొండమీదికి వెళ్లి మరోసారి రెండు ఫలకాలను తెచ్చాడనీ అంటారు. సీనాయి కొండ సరిగా ఏ కొండ అనే విషయంలో భిన్నాభి ప్రాయాలు ఉన్నాయి. ఈ కొండ దక్షిణ సైనాయ్‌ ప్రాంతంలో ఉంది. రెండు కొండల మధ్య 3750 రాతి మెట్ల బాట ఉంది. చేసిన పాపాలకు ప్రాయశ్చిత్తంగా ఈ మెట్లు ఎక్కిదిగే ఒక ఆచారం ఉంది. మౌంట్‌ హోరెబ్‌ అనీ, జెబల్‌ మూసా అనీ, మౌంట్‌ మూసా అనీ కూడా ఈ కొండకు పేర్లు ఉన్నాయి. (చివరి రెండు పేర్లు ఆరబిక్‌ పదాలు.)
4వ లోకసభ
4వ లోక్ సభ, (4 March 1967 – 27-12-1970) 1967 లో జరిగిన సాధారణ ఎన్నికల ద్వారా ఏర్పడింది
కాకరపర్తి భావనారాయణ కళాశాల
కాకరపర్తి భావనారాయణ కళాశాల విజయవాడలోని కొత్త పేట అనే ప్రాంతంలో ఉంది. ఈ కళాశాల కాకరపర్తి భావనారాయణ గారిచే స్థాపించబడింది. కళాశాల స్థాపనలో ఉసిరిక జగన్మోహన రావు, కొప్పురవూరి సత్యనారాయణ మరియు ఇతరులు పాలుపంచుకున్నారు. 1964 నవంబరు 6వ తేదీన శ్రీ కాసు బ్రహ్మానంద రెడ్డి మరియు ముఖ్య మంత్రి గారిచే కళాశాల స్థాపనా పనులను ప్రారంభించారు, కళాశాల విస్తీర్ణం దాదాపు 9.6 ఎకరాలు. జూన్ 1965 నుండి కళాశాల పనులను ప్రారంభించారు. కళాశాల 220 విద్యార్థులతో, 15మంది ఉపాధ్యాయులతో ప్రారంభించబడింది. కళాశాలకు మొదటగా ఎస్. సుందరం గారు ప్రధానోపధ్యాయులుగా పనిచేసారు.
కళాశాలలో మొత్తం ఎనిమిది ల్యాబ్ లు ఉన్నాయి. అందులో ఆరు ల్యాబ్ లు పి.జి.కి సంబంధించినవి.ఈ గ్రంథాలయం గురించి ప్రత్యేక వ్యాసం ఇక్కడ చదవండి.ఈ పలహారశాలలో ఒకేసారి వందమంది కలిసి అల్పాహారం తినగలిగే సౌకర్యాలు ఉన్నాయి.
కళాశాల అవస్థాపనలో భాగంగా పాఠ్యాంశాల వారీగా వివిధ ప్రధాన విభాగాలుగా ఏర్పాటు చేశారు. కళాశాలలో మొత్తం 36 తరగతులు ఉన్నాయి. ప్రతివిభాగానికి ప్రత్యేకంగా సిబ్బంది గదులు ఉన్నాయి. కళాశాల గ్రంథాలయములో 37వేల పుస్తకములు ఉన్నాయి. అలాగే డిజిటల్ గ్రంథాలయం ద్వారా 12వేల పుస్తకములను అందుబాటులో ఉంచారు. కళాశాలలో వివిధ రకముల ప్రాంగణములు ఉన్నాయి. అదే విధముగా ఎన్.సి.సి., ఎన్.ఎస్.ఎస్. మరియు వ్యాయామశాల ఉంది. 2013లో జరిగిన NAAC పరిశీలనలో A గ్రేడ్ పొందింది.
3వ లోక్‌సభ
3వ లోక్ సభ, ( 2 April 1962 - 3 March 1967) 1962 లో జరిగిన సాధారణ ఎన్నికల ద్వారా ఏర్పడినది.
2వ లోకసభ
2వ లోక్ సభ (5 Apr 1957 - 31 March 1962) 1957 లో సాథారణ ఎన్నికల ద్వారా ఏర్పడినది.
జిఎస్ఎన్ శాస్త్రి
ప్రముఖ రంగప్థల నటులు, దర్శకులు, నట శిక్షకులు, రచయిత అయిన జిఎస్ఎన్ శాస్త్రి గారి పూర్తిపేరు గరికపాటి సుబ్బ నరసింహశాస్త్రి. 1934లో గుంటూరులో జన్మించారు. ఈయన తల్లిదండ్రులు అంజమ్మ, గరికపాటి లక్ష్మీనరసింహశాస్త్రి. ఈయన 9వ ఏట నాటకాలు మొదలుపెట్టి కొన్ని వేల పౌరాణిక నాటక ప్రదర్శనలు ఇచ్చారు. రఘురామయ్య, పీసపాటి, అద్దంకి శ్రీరామ్మూర్తి, బందా కనకలింగేశ్వరరావు వంటి మహానటులు, జనస్వామి సుబ్రహ్మణ్యశాస్త్రిలాంటి అలంకార శాస్త్రవేత్తలతో కలిసి పనిచేసారు.
1968లో రాష్ట్రప్రభుత్వ ఉద్యోగిగా బదిలీపైన హైదరాబాద్ కు వచ్చి, కొత్త నటులకు తర్ఫీదు ఇవ్వడంతోపాటు రాయబారం, గయోపాఖ్యానం లాంటి అనేక పౌరాణిక నాటకాలు ప్రదర్శించారు. 1981లో డైరెక్టరేట్ ఆఫ్ కల్చరల్ అఫెయిర్స్ ఏర్పడినపుడు దానికి తొలి డైరెక్టర్ జెవి సోమయాజులు గారు. ఆయన కోరిక మేరకు అసిస్టెంట్ డైరెక్టర్‌గా అక్కడ చేరారు. నటనను మానుకుని ఔత్సాహిక నటులకు శిక్షణ ఇవ్వడం, ఉస్మానియా యూనివర్సిటీ, తెలుగు యూనివర్సిటీలలో ఉపన్యాసాలు ఇవ్వడం చేసేవారు. 1992లో పదవీ విరమణ చేశారు.
దాదాపు 150 సంవత్సరాల చరిత్ర ఉన్న తెలుగు పద్య నాటకానికి ఆంగిక, వాచికాభినయంలో ప్రత్యేక శాస్త్ర గ్రంథాలు లేని లోటును తీర్చారు. రెండు గ్రంథాలు రచించారు.
1. అభినయ కౌముది (పద్యనాటక ప్రయోగ సిద్ధాంతం) 
2. అభినయ సంగ్రహము (శ్రీకృష్ణ తులాభారం, సత్యహరిశ్చంద్రీయం, గయోపాఖ్యానం, పాండవ నాటకాలు, చింతామణి నాటకాల మీద విశ్లేషణ, పాత్రల విశ్లేషణ…ఏ పాత్ర ఎలా అభినయించాలి..ఏ పద్యానికి ఏ రాగం ఉండాలి.. వంటి అభినయానికి సంబంధించిన అన్ని అంశాలు ఇందులో ఉంటాయి. రస నిర్వచనం, సాత్త్విక భావాలు, సంచారీ భావాలు, స్థాయీ భావాలను ఇందులో వివరించడం జరిగింది)
1993లో పొట్టి శ్రీరాములు తెలుగు విశ్వవిద్యాలయము, రాష్ట్ర ప్రభుత్వం కలసి పద్యనాటక పోటీలు నిర్వహించాయి. అందుకోసం ఒక 40 మంది నటులను ఎంపిక చేసి వర్క్‌షాప్ నిర్వహించి వారిని పద్యనాటకంలో తీర్చిదిద్దాలి. మనం ఇస్తున్న ఈ శిక్షణ మాటల్లో కాక అక్షరరూపంలో ఉంటే బాగుంటుందన్న ఆలోచనతో ‘అభినయ కౌముది’ రాయడానికి పూనుకున్నారు. అప్పటి దాకా పౌరాణిక పద్యనాటకానికి గ్రంథరూపమేదీ లేదు. అభినయం, ఆంగికాభినయం, వాచికాభినయం, పద్యం ఎలాగుండాలి, ఏ రాగంలో ఉంటే ఆ రసానుభూతి వస్తుంది. పద్యాన్ని ఎక్కడ విరవాలి…ఇవన్నీ ఎవరికీ తెలియదు. రెండేళ్లు కష్టపడి రాశారు.
తెలుగు వర్సిటీ విసిగా ఉన్న జివి సుబ్రహ్మణ్యం గారికి తెలుగు పద్యనాటకంపై ఒక డిప్లొమా కోర్సు పెట్టాలన్న ఆలోచన ఉండేది. ఆయన కోర్కె మేరకు నేను అక్కడి విద్యార్థులకు పాఠాలు చెబుతూ.. సిలబస్ కూడా తయారు చేశారు. పద్య నాటకం కోర్సు థియరీ, ప్రాక్టికల్స్ చెప్పడంతోపాటు ప్రతి ఏడాది ఒక సంస్కృత నాటకాన్ని వారి చేత ఆడించేవారు. అలా ఐదేళ్లు తెలుగు వర్సిటీ పనిచేశారు. కొన్ని కారణాల వల్ల తెలుగు యూనివర్సిటీ ద్వారా ‘అభినయ కౌముదిని’ ప్రచురించలేకపోయింది. ఇచ్చిన ప్రతి కూడా అభించకపోవడంతో చేసేదేమీ లేక మళ్లీ ఏడాది పాటు కష్టపడి మొత్తం రాసి అభినయ కౌముదిని టిటిడి ఆర్థిక సహాయంతో ప్రచురించారు.
వసంతం బ్లాగ్
దుర్వాయుగ్మం
ఈ పత్రి ఈ వృక్షానికి చెందినది. వినాయక చవితి రోజు చేసుకునే వరసిద్ధివినాయక ఏకవింశతి పత్రపూజ క్రమములో ఈ ఆకు వది. 
రెండు కొనలు కలిగి ఉన్న జంట గరిక. ఇది ఎక్కడపడితే అక్కడ పెరుగుతుంది. సులభంగా లభ్యమవుతుంది. ఈ ఆకు పచ్చ రంగులో ఉంటుంది. ఆకారం అస్తవ్యస్తంగా ఉంటుంది. పరిమాణం చిన్నది. ఈ చెట్టు చిన్న మొక్క గా పెరుగుతుంది. 
ఈ పత్రి చెట్టు యొక్క శాస్త్రీయ నామం Cyanodon dactylon.
ఈ పత్రి యొక్క ఔషధ గుణాలు :
ఈ పత్రి దుర్వాసనతో కూడి ఉంటుంది.
ఈ పత్రితో ఉన్న ఇతర ఉపయోగాలు :
ఈ పత్రి ఉల్లేఖన ఆయుర్వేదంలో ఉంది.
బృహతీ పత్రం
ఈ పత్రి బృహతీ వృక్షానికి చెందినది. వినాయక చవితి రోజు చేసుకునే వరసిద్ధి వినాయక ఏకవింశతి పత్రపూజ క్రమములో ఈ ఆకు 21వది.
ఈ ఆకుపచ్చ రంగులో ఉంటుంది. ఆకారం తెల్లని చారలుం డే గుండ్రని పళ్లతో ఉంటుంది. పరిమాణం మధ్యస్థం. ఈ చెట్టు గుబురుచెట్టుగా పెరుగుతుంది.దీనిలో తెలుపు, నీలిరంగు పువ్వులు పూసే రెండు రకాలుంటాయి.దీనిని ములక అంటారు. దీనిలో చిన్న ములక, పెద్ద ములక అని రెండు రకాలున్నాయి. పత్రాలు వంగ ఆకులు మాదిరి. తెల్లని చారలుండే గుండ్రని పండ్లతో వుంటాయి.
ఈ పత్రి చెట్టు యొక్క శాస్త్రీయ నామం solanum surattense.
ఈ పత్రి యొక్క ఔషధ గుణాలు :
ఈ పత్రి దుర్వాసనతో కూడి ఉంటుంది.
ఈ పత్రితో ఉన్న ఇతర ఉపయోగాలు :
ఈ పత్రి ఉల్లేఖన ఆయుర్వేదంలో ఉంది. ఇది దీనిని నీళ్ళలో కాచి, ఆకులను ఉప్పుతో కలిపి నూరి ఒక గుడ్డలో తీసుకొని కీళ్ళనొప్పులు ఉన్న చోట కట్టుకడితే.. ఉపశమనం కలుగుతుంది. అంతేకాకుండా వేడి గడ్డలపెై ఈ మిశ్రమాన్ని కట్టుకడితే.. త్వరగా తగ్గిపోతాయి, దగ్గు, ఉబ్బసం వంటివి తగ్గుముఖం పడతాయి. హృదయానికి చాలా మంచిది. వీర్యవృద్ధిని కలుగజేస్తుంది. మూత్రం సాఫీగా కావడానికి, తాప నివారణకు, హృద్రోగ శాంతికి నేల మునగాకు సహకరిస్తుంది, రోగాల నివారణకు ఉపయోగపడుతుంది.
గండకీ పత్రి
గండకీ పత్రి: ఇది అరణ్యాలలో మాత్రమే అరుదుగా లభిస్తుంది. గండకీ వృక్షపు ఆకు మొండి దీర్ఘ వ్యాధులకు కూడా దివ్యౌషధంగా పనిచేస్తుంది.
File:Bauhinia variegata flower.jpg
=--- పత్రి=
ఈ పత్రి ఈ వృక్షానికి చెందినది. వినాయక చవితి రోజు చేసుకునే వరసిద్ధివినాయక ఏకవింశతి పత్రి పూజా క్రమములో ఈ ఆకు వది. 
ఈ ఆకు ముదురు పచ్చ రంగులో ఉంటుంది. ఆకారం గుండ్రంగా ఉంటుంది. పరిమాణం మధ్యస్థం. ఈ చెట్టుగుబురుచెట్టు. 
ఈ పత్రి చెట్టు యొక్క శాస్త్రీయ నామం <>.
ఈ పత్రి యొక్క ఔషధ గుణాలు :
ఈ పత్రి సుగంధభరితంగా ఉంటుంది.
ఈ పత్రితో ఉన్న ఇతర ఉపయోగాలు :
ఈ పత్రి ఉల్లేఖన ఆయుర్వేదంలో ఉంది. ఇది -,-,- రోగాల నివారణకు ఉపయోగపడుతుంది.
టి.జీవన్ రెడ్డి
తాటిపర్తి జీవన్ రెడ్డి కాంగ్రెస్ పార్టీకి తెలంగాణ రాష్ట్రానికి చెందిన రాజకీయ నాయకుడు. ఈయన 2018 లో జరిగిన తెలంగాణ ముందస్తు ఎన్నికలో కాంగ్రెస్ పార్టీ తరపున పోటీ చేసి తన ప్రత్యర్థి తెలంగాణ రాష్ట్ర సమితి పార్టీ తరపున పోటీ చేసిన ఎమ్. సంజయ్ కుమార్ పై 61,185 ఓట్ల మెజార్టీతో ఓడిపోయారు.
తాటిపర్తి జీవన్ రెడ్డి కరీంనగర్ జిల్లా పెగడపల్లి మండలం బతికపల్లిలో మే 1, 1952న జన్మించారు. ఉస్మానియా విశ్వవిద్యాలయం నుంచి బీఏ, ఎల్‌ఎల్‌బి పూర్తిచేశారు.
జీవన్ రెడ్డి అహల్య దేవి వివాహం చేసుకున్నాడు. ఈ దంపతులకు రామచంద్ర రెడ్డి, బాలకృష్ణ రెడ్డి, చంద్ర కృష్ణ రెడ్డి అనే ముగ్గురు కుమారులు ఉన్నారు.
జీవన్‌రెడ్డి జగిత్యాల నుంచి 6 సార్లు శాసనసభకు ఎన్నికైనారు. 2007-09 కాలంలో రాష్ట్ర మంత్రివర్గంలో రోడ్డు-భవనాల శాఖ మంత్రిగా పనిచేశారు. 2008లో కరీంనగర్ లోకసభ నియోజకవర్గం ఉప ఎన్నికలలో పోటీచేసి తెరాస అధ్యక్షుడు కల్వకుంట్ల చంద్రశేఖరరావు చేతిలో 18వేల ఓట్లతో ఓడిపోయారు. 2009లో తెలుగుదేశం పార్టీ అభ్యర్థి ఎల్.రమణ చేతిలో పరాజయం పొందారు.
ప్రస్తుతం 2014 లో జగిత్యాల అసెంబ్లీ నియోజకవర్గం నుండి తెలుగుదేశం పార్టీ అభ్యర్థి ఎల్.రమణ తిరిగి ఓడించి MLA గా శాసనసభకు ఎన్నికైనారు. 2018 లో జరిగిన తెలంగాణ ముందస్తు ఎన్నికలో కాంగ్రెస్ పార్టీ తరపున పోటీ చేసి తన ప్రత్యర్థి తెలంగాణ రాష్ట్ర సమితి పార్టీ తరపున పోటీ చేసిన ఎమ్. సంజయ్ కుమార్ పై 61,185 ఓట్ల మెజార్టీతో ఓడిపోయారు.
వేమవరం(భట్టిప్రోలు)
"వేమవరం(భట్టిప్రోలు) " గుంటూరు జిల్లా, భట్టిప్రోలు మండలానికి చెందిన గ్రామం.
మండల పరిషత్తు ప్రాథమిక పాఠశాల.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ ప్రసాదరావు, సర్పంచిగా ఎన్నికైనారు. [5]
వేమవరం గ్రామదేవత పోలేరమ్మ తల్లి సంబరాలు 2014,మే-18 ఆదివారం నాడు వైభవంగా జరిగినవి. ఉదయం అమ్మవారికి ప్రత్యేక పూజలు చేసి పొంగళ్ళు సమర్పించారు. మేళతాళాలతో గ్రామోత్సవం చేసి, భక్తుల నుండి హారతులు స్వీకరించారు. భక్తుల కోర్కెలు తీర్చే తల్లిగా పేరుగాంచడంతో సూరేపల్లి, తాతవారిపాలెం, కోనేటిపురం తదితర గ్రామాలలోని భక్తులు పెద్ద సంఖ్యలో ఈ ఉత్సవాలలో పాల్గొన్నారు. [3]
ఈ గ్రామంలో రామమందిరానికి ఎదుట నిర్మించిన ముఖద్వారంపై, శ్రీ హనుమత్సమేత సీతా, రామ, లక్ష్మణ విగ్రహాలను, 2015,మార్చి-8వ తేదీ, ఆదివారం నాడు, తొలుత గ్రామంలో ఊరేగించి భక్తులనుండి హారతులు స్వీకరించి, అనంతరం, శాస్త్రోక్తంగా పూజా కార్యక్రమాలు నిర్వహించి, ఆవిష్కరించారు. [5] 
ఈ గ్రామానికి చెందిన వీరు పల్నాడు ప్రాంతంలో ఉపాధ్యాయులుగా పనిచేయుచూ, ప్రస్తుతం మాచర్లలో స్థిరపడినారు. వీరు పలు రచనలు చేసి ఖ్యాతిచెందినారు. వీరు ఇటీవల మద్రాసు విశ్వవిద్యాలయంలో 24 గంటల పాటు ఏకథాటిగా జరిగిన కవిసమ్మేళనంలో తన కవితలు, రచనలద్వారా తన సత్తా చాటి "లింకా బుక్ ఆఫ్ రికార్డ్స్"లో స్థానం సంపాదించుకున్నారు. వీరు బాలల వికాసానికి తన రచనలతో చైతన్యం కలిగించుచున్నారు. [6]
[2] ఈనాడు గుంటూరు రూరల్/వేమూరు; 2014,ఫిబ్రవరి-7; 2వపేజీ.
[3] ఈనాడు గుంటూరు రూరల్/రేపల్లె; 2014,మే-19; 2వపేజీ. 
[4] ఈనాడు గుంటూరు రూరల్/వేమూరు; 2014,నవంబరు-2; 2వపేజీ.
[5] ఈనాడు గుంటూరు రూరల్/వేమూరు; 2015,మార్చి-9; 4వపేజీ.
[6] ఈనాడు గుంటూరు రూరల్; 2015,ఆగస్టు-9; 9వపేజీ.
చేమ కుటుంబము
క్షక పత్రములు గాని, ఆకర్షణ పత్రములు గాని లేవు. ఏక లింగ పుష్పములు. అడుగున స్త్రీ పుష్పములు. పైన పురుష పుష్పములు నపుంసక పుష్పములు కూడా ఉన్నాయి.నపుంసక పుష్పములలో నేయియు లేవు.గజపిప్పలి అడవులలో చెట్ల మీద వేళ్ళమూలమున ప్రాకు చున్నచి. దీనికి నులితీగలు లేవు.
ఈ కుటుంబపు మొక్కలలో కొన్ని చిన్నవి. కొన్ని పెద్దవి. కొన్ని తీగలు కొన్ని బురుద నేలలో పెరుగును. ఆకులు ఒంటరి చేరిక. వీని పుష్పములను బట్టి ఈ కుటుంబపు మొక్కలను గుర్తింప వచ్చును. వాని కంకులు మొక్కజొన్న పొత్తుల వలె నుండును. సంపూర్ణ పుష్పములు లేవు. అండ కోశము ఉచ్చము.
చేమ దుంపలు మన దేశములో ఎల్ల చోట్లను సేద్యము సేయు చున్నారు. ఒండ్రు మట్టితో కూడిన ఇసుక నేలలో బాగుగ పెరుగును. బాగుగ ఎదిగిన దుంపల తలలు కోసి పాతి పెట్టుదురు. ఆతలల నుండి 5, 6 మొక్కలు మొల్చును. వానికి దరుచుగా నీరును పెంటయు దగులు చుండ వలెను. ఆకులు కాక దుంపలకై వీనిని సేద్యము చేయు చుండిన అడుగు దూరములో పాతి మూడో నాలుగో ముదురాకులుంచి లేత వానిని త్రుంపి వేయ వలెను. పదినెలల నాటికి దుంప లేదుగును.
కుంభిక నీళ్ళలో మొలచును. వేసవి కాలమందు పుష్పించుట కారంబించును.
కాయలు దొరకనప్పుడివి సమృద్ధిగను కుళ్ళి పోకుండను నుండుటచే మిక్కిలి యుపయోగ కర్ములగు చున్నవి. చేం దుంపలలో కొన్ని గుండ్రముగాను, కొన్ని కోలగాను నుండును. కోల దుంపలు బాగుగ ఉడుకు నందురు. చేమ దుంపల యందును గంద వలె దురద పెట్టు పదార్థము గలదు. చేమ దుంపల నుడక పెట్టిన నది పోవును. మరియు నేదైన పుల్లని పదార్థము గీనితో గలసిన ఆ పదార్థము చెడు గుణము పోవును. కనుక దరుచుగా చింత పండు పులుసునో, నిమ్మకాయల రసమునో కలుపు చుందురు. వీని ఆకుల తోడసు కూర వండు కొందురు.
కంద మొక్కయని మనమనుకొనునది నిజముగా ఆకులే. మాను గాదు. మాను భూమిలో దాగి "కంద " వలె మారినది. కందసు కూడా చేమ వలెనే సేద్యము చేయుదురు. దీనికి నల్ల నేల మంచిది. దీని యందు దురద పెట్టు పదార్థము చాల గలసు. క్షీరాభ్ధి ద్వాదశికి నుసిరి మొక్కను పూజ చేసినట్లు మహాళాయమావాశ్యకు కంద మొక్కను పూజింతురు.
వస మొక్క పువ్వులలో రేకులున్నవి. వీని ఆకుల నుండి తైలము తీయుదురు. దీని వేరును అజీర్ణము, దగ్గు మొదలగు రోగములకు దగుననుపానములతో నిత్తురు.
సూరి కంద ఎక్కువగా మామిడి చెట్ల నీడలను బెరుగును. దీని దుంపలును కంద వలె నుండును కాని అంత కంటే చిన్నవి. కొంచెము తెల్లగా నుండును. ఈ దుంపలనరుగ దీసి కంతులకును బాము కాటులకును వేయుదురు. దీనిని సరిగా ఉపయోగించిన ఎడల మంచి పని చేయును.
అడవి కంద కొండల మీద పెరుగును. దాని దుంపలు కోలగా నుండును. వీనికి నొక విధమగు వాసన గలదు. రెండు మూడు మారులు నీరుతో ఉడక బెట్టిన గాని వాసన పోదు. దీనిని కొండ మీద నుండు వారే తిను చున్నారు.
తుంగ కుటుంబము
వూరిగడ్డి ఇసుక నేలలో పెరుగును. దీని అడుగున భూమిలో నున్న దుంపలు ఉల్లి గడ్డల నంటి సశునములు. కాని పైన చార చారలుగ బొరలు గలవు. ఇవి ఉల్లి పాయలో వల్లెనే ఆకులు మూలమున ఏర్పడినవి. వీనిలోపల తెల్లని పదార్థమున్నది. అది తినుటకు బాగుండును.
పుష్పములలో పుష్ప కోశముగాని, దళ వలయము గాని లేదు. కింజల్కములు, అండ కోశము మాత్రము గలవు. వానిని గప్పుచు పెరుగు పత్రము చేటికలే. ఈ చేటికలకు తుషములని పేరు. అల్ప కణకము మీద మొదట నున్న రెండు తుషములలోనే ఏమియు లేదు. పైవానిలో కింజల్కములు అండకోశము గలదు.
2. కాయ. అల్ప కణిశము, తుషము పెద్దవిగా చూప బడినవి. కింజల్కములు. 3. పుప్పొడి తిత్తులు రెండు గదులు. సన్నముగా నుండును.
అండకోశను ఉచ్చము. ఒక గది. ఒక అండము. కీలము గుండ్రము చివర రెండు చీలికలుగ నున్నది. గింజ కొంచము గుండ్రముగా నుండును.
ఈ కుటుంబములోని మొక్కలు చిన్న గుల్మములు. అన్నియు గడ్డి వలె నుండును. వీని ఆకుల పాద పీఠము పూర్తిగా గొట్టము వలె నుండును. పుష్పములలో పుష్ప కోశము, దళ వలయము లేదు. తుషములు గలవు. వాని లోపల కింజల్కములు అండ కోశము విడివిడిగా నైనను కలిసి యైనను వుండును. సాధారణంగా కింజల్కములు, మూడు, మూడు లోవుగా నుండును. అండాశయపు గది యొకటి. అందొకటియే అండ ముండును. కీలము చివర రెండో మూడో చీలికలు గలవు.
పూరిగడ్డి దుంపలు కరవు కాలమునంది పోగు చేసి, చెరిగి, ఉడక బెట్టి తిందురు. కొందరు వాని నెండ బెట్టి పిండి గొట్టి రొట్టెలుగా చేసి కొందురు. వీని కొక విధమగు పరిమెళము గలదు.
(మస్తుకము) చెక్కతుంగ పలు చోట్ల పెరుగు చున్నది. దాని వేళ్ళు లావుగను, గింజలు మూడు పలకలుగ నుండును. దీని వేళ్ళు అడవి పందులు తినును. వీనికిని సువాసన గలదు. ఈ వేళ్ళను పొడుము చేసి నూనెలో వేసి కొందుము. అగరు వత్తులు చేయుటలో కూడా నీ పొడుమును ఉపయోగించు చున్నారు.
గొడ్డు తుంగ చిన్న మొక్క. ఆకులు మూడో నాలుగో మాత్రమున్నవి. పసువులు దీనిని దినవు. గేదెలు మాత్రముకొంచము కొంచము తినును.
తెగడ తుంగ నీడ తడి యున్న చోట్ల పెరుగును. పువ్వుల కంకులు తెల్లగా నుండును. పశువులు దీనిని తినును.
చలి తుంగ నీటి వార పెరుగు చున్నది. వేళ్ళు నార వేళ్ళ వలె సన్నముగా నుండును. దీనికి ఆకులు చాల గలవు.
జల్లెడ తుంగ నిలుకడగ నున్న మంచి నీటి గుంటల్లో పెరుగు చున్నది. అది ఆరడుగుల వరకు పెరుగును. ప్రకాండము మూడు పలకలు. పలకలయంచులు వాడిగ నున్నవి.
కఱ్ఱ తుంగ చెరువులలోను కాలువల లోను రెండు మొదలు అయిదడుగుల ఎత్తు వరకు పెరుగు చున్నది. దీని కాడ గట్టిగాను, ఆకులు గరకుగాను నుండుట చే పశువులు దీనిని తినవు.
రక్కిస తుంగ తుంగలలో నెల్ల పెద్దది. అది చెరువులోను, నిలకడగ నున్న నీళ్ళలోను ఇరువది అడుగులెత్తు వరకు పెరుగును. ఆకులు కూడా అంత పొడుగు గానుండును. దీని పుప్పొడి తిత్తుల పైన కాడ యొకటి గలదు.
కుషతుంగ చిన్నది. సార వంతమగు చోట్ల గాని మొలవదు. పువ్వుల కంకులలో నొక దానికి కాడ లేదు గాని రెండింటికి గలదు.
గుఱ్ఱపు చెక్క తుంగ ఉప్పు నీళ్ళలో మొలవ లేదు. వేళ్ళు దుంపలుగా నుండును. ఆకులును చాల గలవు.
లొట్టి పిట్ట అల్లి మంచి నీళ్ళ చెరువులలో నుండును. కాడ పొడుగుగానే యుండును. కాని ఆకులు చిన్నవి. గింజలు తెల్లగానుండును.
అల్లిక వేళ్ళు దుంపల వలె నుండును. ఆకులు గుండ్రము గాను నున్నగాను నుండును. దీని దుంపలను కూర వండుకొని తిందురు.
కె. బి. ఎన్. కళాశాల గ్రంథాలయం
గ్రంథాలయం అనునది ఏ విద్యాసంస్థకైనా ఒక విజ్ఞాన నిధి వంటిది. విజయవాడలో కల కాకరపర్తి భావనారాయణ కళాశాలలో u.g గ్రంథాలయం అటువంటిదే. అనేకానేక పుస్తకాలతో, డిజిటల్ పుస్తకాలతోనూ అలరారే గ్రంథాలయం కాకరపర్తి భావనారాయణ కళాశాల కళాశాల గ్రంథాలయం.
శ్రీ తల్లం సత్యనారాయణగారి పేరున ఆయన మరణానంతరం 1965 వ సంవత్సరములో స్థాపించబడింది.
పుస్తక ప్రియులైన ఎ.కె. సింఘల్ శ్రీ. మధుసూధనరావు, శ్రీ. కె.బి.ఎస్. శాస్త్రి, శ్రీ. ఇమ్మిడిశెట్టి అక్కెశ్వరరావు, శ్రీ ఎన్.వి.రమణ, టి.వి.సుబ్బారావు, శ్రీమతి. శివపార్వతి, శ్రీ.ఎం.ఎస్.ఎస్. శశిధర్ లు ఈ గ్రంథాలయంనకు ఎన్నో పుస్తకాలను బహుకరించిరి. తెలుగు అకాడమీ హైదరాబాద్ వారు సైతం ఉదారతతో ఎన్నో పుస్తకాలను బహుకరించియుంటిరి. కళాశాల యాజమాన్యం వారు ఈ గ్రంథాలయంనకు వేదముల ప్రతులను సమకూర్చియున్నారు.
గొప్ప ఉద్దేశము, అంకితభావములతో ప్రారంభమునందు 1000 పుస్తకములతో ఈ గ్రంథాలయాన్ని స్థాపించియుంటిరి. 1965-1991 మధ్యకాలంలో పనిచేసిన గ్రంథాలయ ప్రథమ నిర్వాహకులు శ్రీ వెంకటేశ్వరరావు ఈ గ్రంథాలయంనకు తమ అవిశ్రాంత సేవలను అందించిరి.
తదనంతరం 1992 లో నియమించబడిన శ్రీ డి.వి. కృష్ణ తాను 1997 లో పదవీ విరమణ చేసే వరకు తనదైన శైలిలో గ్రంథాలయ అభివృధ్దికి కృషి చేసిరి. తదనంతరం గ్రంథాలయ 3వ నిర్వాహకునిగా నియమించబడిన శ్రీ వి. తిరుపతిరావు ఎం. ఎల్ ఐ. ఎస్.సి. గ్రంథాలయంనకు 21వ శతాబ్దపు నూతన కళాఒరవడిని తనదైన శైలిలో అద్ది తన సేవలను కొనసాగించుచున్నారు.
పర్ణములు
పువ్వుల తోటలలో కుండ్ల యందు మొలచుచు ఎన్నడును పుష్పింపని చిన్నమొక్కలను మనము చూచు చున్నాము. అవియే పర్ణములు. కుండ్ల యందు మొక్కల వలె నున్నవి ఆకులే. వాని ప్రకాండము మట్టిలో గప్పబడి యున్నది. ఆకులు బహు భిన్న మిశ్రమ పత్రములై యుండుట చేత అవి కొమ్మల వలె నగపడు చున్నవి. ఇవి సాధారణముగ నన్నియు చిన్న మొక్కలే గాని కొన్ని చెట్ల వంటివి కూడా ఉన్నాయి.
కొన్ని నీళ్ళలోనే యుండును. చెట్లకు వేరులున్నట్లు వీనికిని వేరులు వంటివి గలవు. ఇవియు ఆకులును, అన్ని వేరులు ఆకులు చేయునట్లే, ఆ యా పనులు చేయు చున్నవి. వేరు ప్రకాండముల అంతర్భాగముల నిర్మాణ్ము వేరు వేరు పర్ర్ణములందు వేరు వేరు విధములుగా నున్నది. పర్ణముల వంటివి యితర మొక్కలు కొన్ని గలవు. వీనిలోను మరి యొక విధమున నున్నది. ఎందులోను పువ్వులు పూసెడు చెట్లలోనున్నట్లు లేదు.
చెట్లలో సంతాన వృద్ధికి కారణమగు సంగములు పుష్పములని దెలిసి కొంటిమి. కాని వీనిలో పుష్పములు లేవు. కాన "సిద్ధి బీజములు " గలుగు చున్నవి. పర్ణములలో సిద్ద భీజాశయములు ఆకులు కడుగు వైపున అంచు వద్ద పొక్కులు పొక్కులుగ్తా నున్నవి. అవి పెరుగు చోట, కొంచెము గోదుమ వర్ణముగా చేతి కంటుకొను పొడియే సిద్ధ బీజములు. పర్ణముల వంటి మరియొక మొక్కలోనివి ఆకుల మీద బుట్టుట లేదు. చిన్న చిన్నకొమ్మలు కొంచెమెత్తుగా బెరిగి గద వలె నగు చున్నవి. వీని మీదస్నున్న ఆకుల కణుపు సందులలో అవి పెరుగు చున్నవి.
ఆడు, మగ, సిద్ధ బీజములలో పరిమాణము తప్ప పైకగుపించు భేదమేమియు లేదు. ఆడు సిద్ధ బీజములు పెద్దవి. ఈసిద్ధ బీజము లెట్లు పెరుగు చున్నవీ, సిద్ధ బీజాశయము లెట్లు పగులు చున్నవి వానిని సూక్ష్మ దర్శని క్రింద పెట్టి చూచిన గాని సుభోదకము గాదు. సిద్ధి బీజములు గాలి కెగిరి దూర దూరముగ బడును. పడి తేమగా నున్న యెడల పెరుగుట కారంభించును. ఇవి యొక చోట బడిన చాల కాలమున వరకు అచ్చట మన కేమియు గాన రాదు. ఎదియు మొలచుచున్నట్లు గాన రాదు. కాని అవి యెదుగుచునే యున్నవి. ఒక సిద్ధ బీజమునుండి, తోడిమే ఒక పహము వచ్చుట లేదు. అచ్చటి స్థితిగతులు బాగుగ నున్న యెడల దాని నుండి, అరంగుళము కంటే చిన్నది హృదయాకారముగ నున్న యొకటి పుట్టు చున్నది. ఇది కొంచెమాకు పచ్చగ నున్నది. గాని, దీనికిని నీటి పాచి వలెనే అవయవము లేమియు లేవు; ఆకులు కొమ్మలని ఏమియు లేవు. దాని అడుగున మాత్రము సన్నని వేరుల వంటి కాడలు గలవు. దీనికి పుష్వంకురచ్చదమని పేరు. దీని అడుగున నుండి కొన్ని కణములు పెరిగి, కొన్ని మార్పుల నొందుటచే స్థూల బీజములును, సూక్ష్మ బీజములును గలుగు చున్నవి. సూక్ష్మ బీజములకు మృదు రోమములు గలవు. వీని సాయమున అవి ఈదు లాడుచు స్థూల బీజముల వద్దకు పోవును. ఈ సూక్ష్మ బీజము
ల నాకర్షించుటకు స్థూల బీజములపై నున్న కొన్ని కణముల వద్ద నుండి ఒక రసము స్రవించు చున్నది. పిదప నొక స్థూల బీజకణమును ఒక సూక్ష్మ బీజకణమును సంయోగమును బొందును. మగ, ఆడు, భేదమిచ్చటనే గలుగు చున్నది. మగ కణము ఆడు కణములో గలసి పోవు చున్నది. తరువాత అది పెరిగి, పెద్దదై వర్ణగము చున్నది. పై చెప్పిన పర్ణము వంటి మరియొక మొక్క యందు పూర్వాంకురచ్చదనము మిక్కిలి చిన్నదిగానే యున్నది. అది సిద్ధ బీజముల నుండి పైకి వచ్చుట లేదు. స్త్రీ సిద్ధ బీజము నుండి పుట్టిన పూర్వాంకురచ్చ దనము నుండి ఆడు కణములు మగ దానిని నుండి పుట్టిన మగ కణములే బుట్టు చున్నవి. ఈ రీతిని పర్ణము నుండి పర్ణము పుట్టుటకు మధ్య నొక తర మున్నది. పూర్వాంకు రచ్చదనము నుండి పర్ణముల నుండి సిద్ద బీజములు పుట్టు నపుడు ఆడు పర్ణము, మగ పర్ణము అని భేదమేమియు లేదు. సంయోగమును లేదు. ఈ భేదమును సంయేగమును రెండవ తరము నందె కలుగు చున్నది. ఇట్లు వీనిలో నొక మొక్క జీవితమునందే రెండు తరములు గలుగు చున్నవి.
నీటి పాచి
494
నీటి పాచి మంచి నీళ్ళలోనే గాక ఉప్పు నీళ్ళలోను సముద్రముల లోను కూడా నుండును. ఈ పాచిలో కంటికి కాన రాని యొక్కొక కణముగానె యున్న మొక్కలును వందల కొలది అడుగుల పొడుగున్నవియు గలవు. ఎంత పొడుగు ఎంత వెడల్పున్నను నవి కణముల సముదాయమె గాని వానిలో ఆరు కొమ్మవేరు అనుభేదము లేమియు లేవు. ఈ లక్షణములో బూజును పోలి యున్నవి. విడివిడిగా నుండు కొన్ని కణములకు నత్తల మీద గుల్లయున్నట్లు గుల్ల ఉంది. ఆగుల్లలోనే మూల పదార్థముండును. అది పూర్తిగా నెదిగిన పిదప మూల పదారథము పైకి వచ్చు గుల్ల నుండి విడిపోయి రెండు తునకలుగా నగును. ఒక్కొక తునకకు తిరిగి గుల్ల ఏర్పడును. అవియు మొదటి దాని వలెనే పెరుగును. లేదా, గుల్లలో నుండగనే రెండుగా విడును. ఆగుల్ల రెండు ఆలు చిప్పలు గలిసి యున్నట్లు ఉంది. కావున ఒక్కొక్క భాగము నంటి ఒక్కొక చిప్ప బోవును, తరువాత వానికి రెండవ చిప్ప వచ్చును. ఈవచ్చెడు రెండవ చిప్ప మొదటి దాని కంటే చిన్నదిగా నుండును. ఈ రీతిని కూడా సంతాఅవృద్ధి యగు చుండును గాని, రాను రాను అకణములు చిన్నవి కావలసి యున్నది. అవి అట్లు చిన్నవి కూడా నగును. గాని మిక్కిలి చిన్నవై నపుడు మూల పదార్థము బైటకు వచ్చి పెద్దదిగా బెరిగి విభజన పొందు చున్నది. వీనిలో కూడా రెండింటి సంయోగము గలదు. గాని వానిలో స్త్రీ పురుష వివక్షత లేదు.కొన్ని కణములకు మృదు రోమములున్నవి. కొన్ని సిద్ధ బీజముల మూలమున సంతాన వృద్ధి గావించు కొను చున్నవి. కొన్ని సంయోగినులై వ్యాపించు చున్నవి.
మీరు జీవ శాస్త్రములోచదివిన పసిరక పోగును, వారి పర్ణియ నీటి పాచియే అవి రెండును ఆకు పచ్చగానే యున్నవి గాని సముద్రములో పెరుగు కొన్ని జాతుల నీటి పాచి ఎర్రగాను, కొన్ని దోగుమ వర్ణము గాను నుండును. వీని రంగును బట్టియు కొన్ని ఇతర లక్షణములను బట్టియు మూడు వర్ణములుగ విభజించి యున్నారు. సముద్రములలో బెరుగు నీటి పాచిలో సంతాన వృద్ధి కావించు కొనుటకు స్తూల బీజాశయములు, సూక్ష్మ బీజాయములు కూడా గలుగు చున్నవి. కొన్నిటిలో రెండును నొక గిన్నెవలె నున్న దానిలో బుట్టి, దాని నుండి విడి కెరటముల ల్మూలమున బయటకు వచ్చి స్థూల బీజములు, సూక్ష్మ బీజములు సంయోగము బొందు చున్నవి. వీని గురించి పూర్తిగా తెలిసికొనుట సూక్ష్మ దర్శని యున్న యెడల గాని సాధ్యము గాదు కనుక, ఎక్కువగా వ్రాయ లేదు. నీటి పాచి లాభము గానె యగుచున్నది. అది నీటిలో నుండు జంతువులకు కొన్నిటి కాహారము. దానిని కాల్చి బూడిదనుండి "ఆయెడిను " చేస్తున్నారు.
హార్మోన్ సమస్యలు
మారుతున్న కాలంలో హైపోథైరాయిడ్, పీసీఓడీ, సంతానలేమి, డయాబెటిస్ వంటి దీర్ఘకాలిక జబ్బుల గురించి వింటున్నాము. ఇవన్నీ హార్మోన్ అసమతుల్యతల వలన వచ్చే జబ్బులే. ఇవి కాకుండా ఇంకా చాలా హార్మోన్‌లు మానవ శరీరాన్ని ప్రభావితం చేస్తాయి.
హార్మోన్లు పాలీపెస్టైడ్‌తో నిర్మితమైన రసాయన వాహకాలు. ఇవి శరీరంలో ఒక ప్రాంత కణజాలం, అవయవాల నుండి ఉత్పత్తి అయి, వివిధ శరీర భాగాలకు రక్తం ద్వారా ప్రవహించి నిర్దిష్ట అవయవాన్ని ప్రభావితం చేసి జీవప్రక్రియల సమతుల్యతకు తోడ్పడుతాయి. ఈ హార్మోన్‌లు ఎండోక్రైన్, ఎక్సోక్రైన్ గ్రంథుల నుండి ఉత్పత్తి అవుతాయి.
ఇవి మానవ శరీరంలో సూక్ష్మ మోతాదులో ఉత్పత్తి అయినప్పటికీ, వీటి ప్రభావం వలన శరీరంలోని వివిధ సాధారణ జీవనక్రియలైన జీర్ణక్రియ, శారీరక, మానసిక ఎదుగుదల, ప్రత్యుత్పత్తి, మానసిక సమతుల్యత, జీవక్రియలకు తోడ్పడతాయి. మానవుడిలో ఈ హార్మోన్‌లు అసమతుల్యతకు గురి అయినప్పుడు తీవ్రమైన దీర్ఘకాలిక వ్యాధుల బారిన పడతాడు.
ఈస్ట్రోజెన్, ప్రొజెస్టిరాన్, ప్రొలాక్టిన్, ఆక్సిటాసిన్ హార్మోన్‌లు స్త్రీలలో రజస్వల, ఋతుచ్రకం, ద్వితీయ లైంగిక లక్షణాలు (Secondary Sexual Characters) సంతానోత్పత్తి, ప్రసవంలో ఉపకరిస్తాయి. ఈ హార్మోన్‌లు అసమతుల్యతల వలన స్త్రీలలో ఋతుచక్ర సమస్యలు (Menstrual Disorders, PCOD) హిర్సుటిజం (అవాంఛిత రోమాలు) మరియు సంతానలేమి సమస్యలు వస్తాయి. స్త్రీలలో మెనోపాజ్, రజస్వల అయ్యే సమయంలో హార్మోన్‌ల ప్రభావం ఎక్కువగా ఉంటుంది. మెనోపాజ్‌లో హార్మోన్ హెచ్చుతగ్గుల వలన Hot Flushes, మానసికఅశాంతి, నీరసం, కీళ్ళు, కండరాల నొప్పులు వస్తాయి.
టెస్టోస్టిరాన్: ఇది పురుషులలో ఉండే హార్మోన్. దీని అసమతుల్యతల వలన శీఘ్రస్ఖలనం, అంగస్తంభన సమస్యలు, శుక్రకణ సమస్యలు, సంతానలేమి సమస్యలు వస్తాయి.
ప్రస్తుత పరిస్థితులలో మానవుడి జీవన విధానం, అధిక ఒత్తిడికి గురికావడం వలన ఎక్కువ శాతం థైరాయిడ్ బారిన పడటం గమనించాము. థైరాయిడ్ సమస్యలకు జీవితకాలం మందులు వాడే అవసరం లేకుండా, ఈ సమస్య రావడానికి గల మూలకారణాన్ని గుర్తించి వ్యక్తిత్వానికి అనుగుణంగా సరి అయిన హోమియో వైద్యం చేయడం ద్వారా థైరాయిడ్, హార్మోన్ సమస్యలను సంపూర్ణంగా నయం చేయవచ్చు.
హార్మోన్ సమస్యలు ఒక దానితో మరొకటి అనుసంధానమై ఉంటాయి. వీటికి హోమియో కేర్ వైద్యంతో ఎలాంటి హార్మోన్‌లు బయటినుండి ఇవ్వకుండా హార్మోన్ అసమతుల్యతలను సరిచేయడం వలన ఎలాంటి దుష్ర్పభావాలు లేకుండా ఋతుచక్ర సమస్యలు, పీసీఓడీ సమస్యలు, సంతానలేమి, శుక్రకణ సమస్యలను సంపూర్ణంగా నయం చేయవచ్చును.
కిమేర
కిమేర (చిమేర) లైకాౢ దేశ౦ లో అనటోలియలో ఉంటుంది.ఇది నిప్పుని విడుదల చేసే ఆడ మృగం.దాని తల్లి, తంఁడులు "త్య్ఫఓన్,ఎచిడ్న".కిమేరని కారోయొ అనే దేశపు రాజు, "అమిసోడారుస్" పైకి తెచారు.దీనికి మూడుు తలలు ఉంటాయి.దాని నుదురు సింహం లా ఉందగా దాని మద్యమ భాగం మేక లా ఉందగా దాని మెడ భాగం డ్రాగన్ లా ఉంటుంది.దీనికి మూడుు తలలు ఉండడం వల్ల దీనిని "త్రికెఫలొస్" లేదా "త్రిసొమతొస్" అని అంటారు.
దీని తరువాత ఒర్చుస్ అనే మృగం దీని స్థానం తీసుకుంది.కిమేరని బెల్లెరొఫొన్ మరియు విర్గిల్ అనే మృగాలు చ౦పాయి.ఇది లైసియా దేశము న ఫసెలిస్ లో చిమేర అనే అగ్నిపర్వతము లా నిప్పుని విడుదల చేసింది కావున దీనిని చిమేర అనే పేరుతో పిలుస్తారు.కిమేర నీ శీతాకాలంలో మకర౦ (గుర౦) రూప౦లో గురి౨౦చారు.
మొదట "ఇఓబాటస్" అనే వ్యకి౨ బెల్లెరొఫన్ అనే వ్యకి౨ని కిమేరని చంపమని పంపగా దాని వద్ధకి ఎవరు వెళ్ళలేకపోయారు ఎందుకంటే అది మనిషి కాదు దానికి మూడుు తలలు (సింహం, మేక మరియు పాము) ఉండడ౦ వల్ల.అది గట్టిగా ఒక్కసారిగ అరచి పెద్ధగా నిప్పుని వదిలింది.లైకాౢ దేశ౦ లో ఇప్పటికి
కనుగొన్న విషయం అంటంటే, కిమేర ఇప్పటికీ సింహం రూపంలో నివసిస్తుందట.
వృక్షశాస్త్రము (పుస్తకం)
వృక్షశాస్త్రము ఒక శాస్త్రీయ సంబంధమైన తెలుగు పుస్తకము. దీనిని వి. శ్రీనివాసరావు రచించగా మద్రాసులోని విజ్ఞాన చంద్రికా మండలి వారు 1916 వ సంవత్సరంలో మొదటిసారిగా ముద్రించారు.
కాలేయ వ్యాధులు
ప్రస్తుత కాలంలో మానవ జీవన విధానంలో అనేక మార్పుల వలన, అలాగే ఆహారపు అలవాట్లలో మార్పుల వలన ఈ ఆధునిక కాలంలో మధుమేహం, స్థూలకాయం, ధైరాయిడ్, సంతానలేమి అనే సమస్యలు ఎలా సాధారణం అయిపోయాయో, అలాగే కాలేయ సంబంధ సమస్యలు ఎక్కువ అయ్యాయి.
అనగా ఉదరంలో కాలేయగ్రంథి అనేది ముఖ్యమైన అవయం, కుడివైపున ఉంటుంది. ఇది అన్నింటి కంటే చాలాపెద్దగ్రంథి. అలాగే జీర్ణప్రక్రియలో అతి ప్రాధాన్యతను సంతరించుకున్నది. మానవులు తీసుకున్న ఆహారంలో చక్కెర శాతం పెరుగుతున్న కొలది కాలేయంలో నిల్వ అవుతోంది. తర్వాత అది శక్తిగా మారుతుంది. శక్తిగా మారుతున్న చెక్కెరను మినహాయిస్తే మిగిలినది కొవ్వుగా మారుతుంది. ఈ ప్రక్రియలో కాలేయంలో ఉండే కణాలు తమ గణాన్ని కార్యమును కోల్పోయి, కొవ్వు పేరుకుపోతుంది. దీనినే ఫ్యాటీలివర్‌గా వైద్య పరిభాషలో వ్యవహరిస్తారు దీనిలో అనేక దశలు ఉంటాయి. వీటిలో ముఖ్యమైనవి 3 దశలు.
ఆహారంలో పిండి పదార్థాలు, కొవ్వులు ఎక్కువగా ఉన్న ఆహారం తినటం, మద్యపానం ఎక్కువగా చెయ్యటం, ప్రమేహం, స్థూలకాయం కూడా కారణాలుగా చెప్పుకోవచ్చు.
కాలేయవ్యాధి వచ్చిన తర్వాత తగిన జాగ్రత్తలు తీసుకోకపోతే కాలేయం పూర్తిగా దెబ్బతిని సిర్రోసిస్ లేదా లివర్‌క్యాన్సర్‌గా మారవచ్చు.
ఫ్యాటీలివర్ మొదటిదశ నుండి రెండవ దశ అయిన ఎన్.ఏఎస్.హెచ్‌కు. అక్కడి నుండి 3వ దశ అయిన సిరోసిస్‌కు దారి తీస్తుంది అనుకోకూడదు. చాలాసందర్భాలలో 1 నుండి 3 వరకు దారితీయవచ్చు. అందుకే ఫ్యాటీలివర్ కన్పించగానే తగు జాగ్రత్త తీసుకోవాలి.
బరువు పెరుగుతున్న కొద్దీ కాలేయానికి నష్టం వాటిల్లుతుందని అధ్యయనాలు పేర్కొంటున్నాయి. స్థూలకాయం ఉన్న 90% వ్యక్తులలో ఫ్యాటీలివర్, ఫ్యాటీలివర్ మొదటిదశ కనిపిస్తుంది. స్థూలకాయం ఉన్న 20% వ్యక్తుల్లో రెండవ దశగా పేర్కొన్న ఎన్.ఏ.ఎస్.హెచ్. దశ ఉంటుంది.ఫ్యాటీలివర్ వచ్చిన వ్యక్తులను పరిశీలిస్తే వారిలో దాదాపు 50% మందికి డయాబెటిస్ ఉన్నట్లు తెలుస్తుంది. సిర్రోసిస్ వచ్చిన వారిలో 50% మంది డయాబెటిస్, స్థూలకాయం ఉన్నవారే.
పూర్తి వ్యాసం కామెర్లులో చూడండి.
కె.ఎల్.వి.ప్రసాద్
కె.ఎల్.వి.ప్రసాద్ గారు వృత్తిరీత్యా డాక్టర్. ఈయన సాహిత్యం పై ఇష్టంతో ఎన్నో చిన్న చిన్న కథలు రాసారు. ఈయన రాసిన "కె.ఎల్.వి. కథలు" పుస్తకం లోని కథలు మే 2010 వ సంవతరంలో విడుదలైంది.
తెఱచిరాజు
తెఱచిరాజు నవల జ్ఞానపీఠ్ పురస్కార గ్రహీత, కవిసమ్రాట్ విశ్వనాథ సత్యనారాయణ రచించారు.
తెఱచిరాజు నవలను విశ్వనాథ సత్యనారాయణ 1954లో రచించారు. ఈ నవలను విశ్వనాథ సత్యనారాయణ ఆశువుగా చెప్తూ ఉండగా గంధం నాగేశ్వరరావు లిపిబద్ధం చేశారు. 1954-55 సంవత్సరాలలో ఆంధ్రపత్రిక దినపత్రికలో ధారావాహికగా ప్రచురింపబడింది. 1955లో ప్రథమ ముద్రణ పొందిన ఈ నవల బహుళ ప్రచారాన్ని పొంది 2006లో ఆరవ ముద్రణ, 2013లో ఏడవ ముద్రణ పొందింది.
చందా లింగయ్య
చందా లింగయ్య ఖమ్మం జిల్లాకు చెందిన రాజకీయ నాయకుడు. ఇతను 1984లో బూర్గుంపాడు శాసనసభ నియోజకవర్గం నుంచి శాసనసభకు ఎన్నికయ్యారు. 2001లో ఖమ్మం జిల్లా పరిషత్తు చైర్మెన్‌గా విజయం సాధించారు. ఈయన మన్యసీమ రాష్ట్రసాధన సమితి చైర్మెన్‌గా వ్యవహరిస్తున్నారు.
చందా లింగయ్య తొలిసారిగా 1978లో జనతాపార్టీ తరఫున బూర్గుంపాడు నుంచి శాసనసభకు పోటీచేసి ఓటమి చెందారు. 1983లో ఇండిపెండెంటుగా పోటీచేసి మళ్ళీ ఓడిపోయారు. 1985లో మూడో ప్రయత్నంలో బూర్గుంపాడు శాసన సభ్యులు విజయం సాధించారు. ఆ తర్వాత1989, 1994, 1999లలో కూడా విజయం లభించలేదు. మొత్తం 6 సార్లు ఫోటీచేసి ఒక్కసారి మాత్రమే గెలుపొందినారు. 2001లో జడ్పీ చైర్మెన్‌ అయ్యారు. 2009లో పినపాక స్థానంలో పోటీకొరకు ప్రయత్నించిననూ పార్టీ టికెట్ లభించలేదు. చివరకు ఈయన భార్య చందా భారతిచే రెబెల్ అభ్యర్థిగా పోటీచేయించారు. చందా భారతి జడ్పీటీసి సభ్యురాలిగా పనిచేసింది.